Diari Oficial de la Generalitat Valenciana


Sumari del DOGV 4947, del 16-02-2005 (2005/1485)

ORDE de 23 de desembre de 2004, de la Conselleria de Cultura, Educació i Esport, per la qual es regula, amb caràcter experimental, la implantació de les ensenyances conduents a l'obtenció dels títols oficials de Tècnic Esportiu i Tècnic Esportiu Superior en les especialitats de Futbol i Futbol Sala, en l'Institut d'Educació Secundària número 2 de la localitat de Cheste, en col·laboració amb la Federació de Futbol de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2004/12/23/(2)/dof/vci/html**

### Dades del document

Número de DOGV
:   4947

Data del DOGV
:   16-02-2005

Secció del DOGV
:   I. DISPOSICIONS GENERALS

Número del document
:   2005/1485


Data del document
:   23-12-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * títol d'estudis
    * organització esportiva
    * esport professional
    * educació física
    * legislació escolar
    * legislació

ORDE de 23 de desembre de 2004, de la Conselleria de Cultura, Educació i Esport, per la qual es regula, amb caràcter experimental, la implantació de les ensenyances conduents a l'obtenció dels títols oficials de Tècnic Esportiu i Tècnic Esportiu Superior en les especialitats de Futbol i Futbol Sala, en l'Institut d'Educació Secundària número 2 de la localitat de Cheste, en col·laboració amb la Federació de Futbol de la Comunitat Valenciana. [2005/A1485]
  
L'article 7 de la Llei Orgànica 10/2002, de 23 de desembre, de Qualitat de l'Educació, i l'article 3.4 de la Llei Orgànica 1/1990, de 3 d'octubre, d'Ordenació General del Sistema Educatiu, definixen les ensenyances esportives com a ensenyances de règim especial.
  
Per la seua banda, l'article 55 de la Llei 10/1990, de 15 d'octubre, de l'Esport, atorga al Govern la competència per a regular, a proposta del Ministeri d'Educació i Ciència, les ensenyances de tècnics esportius segons les exigències marcades pels diferents nivells educatius, així com les condicions d'accés, programes, directrius i plans d'estudi que establisquen.
  
En desenrotllament de l'anterior es va aprovar el Real Decret 1.913/1997, de 19 de desembre (BOE del 23 de gener de 1998), del Ministeri d'Educació i Cultura, pel qual es configuren com a ensenyances de règim especial les que conduïxen a l'obtenció de titulacions de tècnics esportius, i s'aproven les directrius generals dels títols i les corresponents ensenyances comunes.
  
El Real Decret 1.913/1997, de 19 de desembre, atorga al Govern la competència per a dictar la normativa sobre titulació i ensenyances comunes en cada modalitat, i si és procedent en cada especialitat esportiva, així com els aspectes relatius a titulació del professorat, espais i equipament docent mínims que hauran de disposar els centres per a impartir les ensenyances teòriques i pràctiques, atorgant a les comunitats autònomes que disfruten de competències plenes en matèria educativa, la regulació dels altres requisits que hauran de reunir els centres. També disposa en el seu article 29 que la formació dels tècnics esportius es podrà impartir en centres públics i privats, estant estos últims subjectes al principi d'autorització administrativa.
  
En la Comunitat Valenciana, la formació d'entrenadors ha estat, tradicionalment, associada a les federacions esportives valencianes, que han rebut un permanent suport de la Generalitat. Esta experiència és de gran utilitat per a posar en funcionament les noves ensenyances de tècnics esportius ja que els seus requisits formatius i les peculiaritats de les diferents modalitats i especialitats esportives comporten la necessitat d'establir un règim educatiu que permeta la flexibilitat suficient per a atendre esta diversitat.
  
La disposició addicional primera del mencionat Real Decret 1.913/1997 establix la possibilitat de firmar convenis de col·laboració amb les federacions esportives per a promoure centres on s'impartisquen les ensenyances referides.
  
Per la present orde es regular la implantació, en l'Institut d'Educació Secundària número 2 de la localitat de Cheste, en col·laboració amb la Federació de Futbol de la Comunitat Valenciana, de les ensenyances conduents a l'obtenció dels títols oficials de Tècnic Esportiu i Tècnic Esportiu Superior en les especialitats de Futbol i Futbol Sala, establint el marc per a la subscripció dels corresponents convenis amb les federacions esportives interessades.
  
Per tot això i en exercici de les competències que em conferix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Primer. Objecte de la norma
  
1. L'objecte d'esta orde és regular la implantació, de les ensenyances conduents a les titulacions de tècnic esportiu i tècnic esportiu superior en les especialitats de Futbol i Futbol Sala, regulades pel Real Decret 1.913/1997, de 19 de desembre, i pel Real Decret 320/2000, de 3 de març (BOE del 28), en l'Institut d'Educació Secundària número 2 de Cheste, en col·laboració amb la Federació de Futbol de la Comunitat Valenciana, per mitjà de la subscripció del corresponent conveni.
  
Segon. Implantació
  
1. Es podran implantar, segons allò que s'ha regulat per la present orde, les ensenyances conduents a les titulacions de Tècnic Esportiu i Tècnic Esportiu Superior, sempre que:
  
a) Els títols i les ensenyances mínimes corresponents hagen sigut establides de conformitat amb el que disposen els articles 14,15,16 i 17 del Real Decret 1913/1997, de 19 de desembre.
  
b) Estiga aprovat el corresponent currículum, segons el que establix l'article 19 del dit real decret.
  
2. La impartició dels blocs en què s'estructuren les ensenyances de cadascun dels nivells del grau mitjà o del grau superior, es realitzarà:
  
a) En l'Institut d'Educació Secundària número 2 de Cheste, designat per esta orde de la Conselleria de Cultura, Educació i Esport, el bloc comú i el bloc complementari, de cada nivell o grau dels diferents títols de tècnics esportius de les especialitats de Futbol i Futbol Sala.
  
b) Els blocs específics dels diferents títols seran impartits per l'Institut d'Educació Secundària número 2 de Cheste en col·laboració amb la Federació de Futbol de la Comunitat Valenciana que assessorarà, coordinarà i prestarà l'assistència necessària a l'Institut d'Educació Secundària, proposant així mateix a l'administració educativa el professorat especialista necessari per a la impartició de les dites ensenyances i que haurà de complir els requisits que establix la corresponent normativa.
  
c) El centre docent públic junt amb la Federació de Futbol de la Comunitat Valenciana elaboraran conjuntament la programació i realitzaran el seguiment i avaluació del bloc de formació pràctica de cada nivell o grau, així com del projecte final del grau superior.
  
Tercer. Ordenació de determinats aspectes de la impartició de les ensenyances
  
1. El contingut de les ensenyances s'ajustarà al currículum corresponent que s'aplique en l'àmbit de la Comunitat Valenciana.
  
2. El procés d'admissió, matriculació i proposta d'expedició del títol acadèmic correspondrà a l'Institut d'Educació Secundària número 2 de Cheste, designat per a impartir en la corresponent ensenyança esportiva, el bloc comú i el complementari.
  
3. Les matèries del bloc específic de la corresponent ensenyança esportiva, seran impartides pels qui acrediten els requisits indicats en l'annex VI del Real Decret 320/2000, de 3 de març (BOE del 28)
  
4. L'alumnat que vulga cursar el bloc específic, haurà d'haver superat, generalment, el bloc comú de les ensenyances del corresponent nivell del grau mitjà o del grau superior de la modalitat o especialitat esportiva a què corresponga este.
  
5. Per a accedir a realitzar el bloc de formació pràctica, l'alumnat haurà d'haver superat els blocs comuns, complementari i específic de cada nivell o grau de la modalitat o especialitat esportiva a què corresponga este. La formació pràctica es durà a terme en institucions esportives de titularitat pública o entitats privades, així com en el marc de programes d'intercanvi internacional. La seua realització no donarà dret a cap compensació econòmica pels gastos originats.
  
6. En l'Institut d'Educació Secundària número 2 de Cheste, es realitzaran anualment les proves de maduresa per a l'accés a estes ensenyances dels sol·licitants que manquen del requisit acadèmic d'accés directe. Així mateix i en col·laboració amb la Federació de Futbol de la Comunitat Valenciana, realitzaran les corresponents proves d'accés específiques.
  
7. En el corresponent conveni de col·laboració amb la Federació de Futbol de la Comunitat Valenciana seran incloses totes les qüestions que siguen de rellevància.
  
DISPOSICIÓ TRANSITÒRIA
  
Mentre es produïsca l'aprovació i publicació del corresponent currículum que s'aplique en l'àmbit de la Comunitat Valenciana, s'aplicarà de manera supletòria la norma que establisca, per a l'àmbit territorial de competència del Ministeri d'Educació i Ciència, el currículum corresponent a cada títol esportiu.
  
València, 23 de desembre de 2004
  
El conseller de Cultura, Educació i Esport,


Còpia Permalink ELI